Üldkohtu (kuues koda) 27. septembri 2012. aasta otsus – BAM NBM Wegenbouw ja HBG Civiel vs. komisjon
(kohtuasi T‑354/06)
Konkurents – Kartellikokkulepped – Tee-ehitusel kasutatava bituumeni Madalmaade turg – EÜ artikli 81 rikkumise tuvastamise otsus – Kokkuleppe olemasolu ja kvalifitseerimine – Konkurentsipiirang – Horisontaalkoostöö kokkulepete suunised– Kaitseõigused – Trahvid – Rikkumise kestus
1.                     Keelatud kokkulepped – Turu piiritlemine – Ese – Liikmesriikidevahelisele kaubandusele avaldatava mõju kindlaksmääramine – Asjaomase turu piiritlemise kohustus – Piirid (EÜ artikli 81 lõiked 1 ja 3) (vt punktid 23–26)
2.                     Konkurents – Liidu eeskirjad – Esemeline kohaldamisala – Siseriiklike meetmetega kohustuslikult ettenähtud käitumine – Väljaarvamine – Tingimused (EÜ artiklid 81 ja 82) (vt punkt 35)
3.                     Keelatud kokkulepped – Keeld – Erand – Ettevõtja kohustus tõendada oma taotluse põhjendatust – Komisjoni otsus, millega jäeti rahuldamata erandi taotlus – Põhjendamiskohustus – Ulatus (EÜ artikli 81 lõige 3) (vt punkt 68)
4.                     Keelatud kokkulepped – Keeld – Erand – Kohaldamisala – Horisontaalkoostöö kokkulepped – Hinnakonkurentsi piiravad ostukokkulepped – Hindamine suunistes ette nähtud põhimõtete alusel – Kohustus võtta arvesse tegelikku mõju turule – Puudumine (EÜ artikli 81 lõiked 1 ja 3; komisjoni teatis 2001/C 3/02, punktid 18, 124 ja 133) (vt punktid 69 ja 70)
5.                     Keelatud kokkulepped – Konkurentsi kahjustamine – Hindamiskriteeriumid – Konkurentsivastane eesmärk – Piisav tuvastamine – Tuvastamine, mis ei sõltu kohustusest tõendada, et lõpptarbijatele tekib kahju – Hindamine kokkuleppe sisu ja majandusliku konteksti alusel (EÜ artikli 81 lõige 1) (vt punktid 74 ja 75)
6.                     Konkurents – Haldusmenetlus – Komisjoni otsus konkurentsivastase kokkuleppe sõlmimises seisnenud rikkumise tuvastamise kohta – Otsused, mis tuginevad dokumentaalsetele tõenditele – Nimetatud kokkuleppe suhtes karistatud ettevõtja ärihuvi puudumine – Mõju puudumine (EÜ artikli 81 lõige 1) (vt punkt 84)
7.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Komisjoni kaalutlusõigus – Rikkumise laadi alusel hindamine – Väga rasked rikkumised – Horisontaalne hinnakartell ja kaubanduspartneritele võrdväärsete tehingute puhul erinevate tingimuste kohaldamine – Igakülgne hindamine (EÜ artikli 81 lõige 1; nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1) (vt punktid 117–119, 121 ja 122)
8.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Komisjoni kaalutlusõigus – Rikkumise laadi alusel hindamine – Väga rasked rikkumised – Vajadus määratleda nende mõju ja geograafiline ulatus – Puudumine – Turule avaldatava mõju arvesse võtmine komisjoni poolt – Tõendamiskoormise ulatus (EÜ artikli 81 lõige 1; nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1 A) (vt punktid 127–129 ja 131)
9.                     Konkurents – Trahvid – Summa – Kindlaksmääramine – Asjaomaste ettevõtjate jagamine erinevatesse kategooriatesse – Tingimused – Võrdse kohtlemise ja proportsionaalsuse põhimõtete järgimine – Ettevõtjate käibe arvessevõtmine – Komisjoni kaalutlusõigus (EÜ artikli 81 lõige 1; nõukogu määrus nr 17, artikli 15 lõige 2 ja nõukogu määrus nr 1/2003, artikli 23 lõige 2; komisjoni teatis 98/C 9/03, punkti 1 A kuues ja seitsmes lõik) (vt punktid 135, 138–140 ja 142)
10.                     Konkurents – Trahvid – Summa – Kindlaksmääramine – Kriteeriumid – Vajadus eristada sama rikkumisega seotud ettevõtjaid nende kogukäibe alusel või asjaomasel tooteturul – Puudumine (EÜ artikli 81 lõige 1; nõukogu määrus nr 17, artikli 15 lõige 2 ja nõukogu määrus nr 1/2003, artikli 23 lõige 2; komisjoni teatis 98/C 9/03, punkti 1 A kuues lõik) (vt punkt 141)
11.                     Konkurents – Haldusmenetlus – Vastuväiteteatis – Kohustuslikud andmed – Komisjoni otsus rikkumise tuvastamise kohta – Vastuväiteteatisest erinev otsus – Kaitseõiguste rikkumine – Tingimus – Juhtumipõhine hindamine (EÜ artiklid 81 ja 82; nõukogu määrus nr 1/2003, artikli 27 lõige 1) (vt punktid 151–154)
12.                     Konkurents – Haldusmenetlus – Kaitseõiguste tagamine – Juurdepääs toimikule – Ese – Vastuväiteteatisele esitatud vastuste edastamine – Tingimused – Piirid (EÜ artiklid 81 ja 82; nõukogu määrus nr 1/2003, artikli 27 lõige 2; komisjoni teatis 2005/C 325/07, punktid 8 ja 27) (vt punktid 160–164, 166 ja 167)
13.                     Konkurents – Haldusmenetlus – Kaitseõiguste tagamine – Juurdepääs toimikule – Ulatus – Dokumendi edastamisest keeldumine – Tagajärjed – Vajadus eristada asjassepuutuva ettevõtja tõendamiskoormise puhul süüstavaid ja õigustavaid dokumente (EÜ artiklid 81 ja 82; nõukogu määrus nr 1/2003, artikli 27 lõige 2) (vt punkt 165)
Ese
Nõue tühistada komisjoni 13. septembri 2006. aasta otsus K(2006) 4090 (lõplik), mis käsitleb [EÜ] artikli 81 alusel algatatud menetlust (Juhtum nr COMP/F/38.456 – Bituumen (NL)), hagejaid puudutavas osas.
Resolutsioon
1.
Jätta hagi rahuldamata.
2.
Mõista kohtukulud välja BAM NBM Wegenbouw BV-lt ja HBG Civiel BV‑lt.